Atklāta konkursa 

Atbildes uz 16.01.2025. iesniegtajiem jautājumiem 

1.jautājums:
Pie iepirkuma dokumentācijas pievienotajā  kopējā failā “1.pielikums _Tehniska_specifikacija_172.docx” noteikts, ka darbi ir jāveic pēc Līguma slēgšanas brīdī aktuālās VSIA “Latvijas Valsts ceļi” izstrādātās “Autoceļu būvdarbu specifikācijas”, kas uz doto brīdi būtu “Autoceļu būvdarbu specifikācijas ABS2023/3” , savukārt Skaidrojošajos aprakstos ir atsauces, ka darbi jāveic atbilstoši “Autoceļu būvdarbu specifikācijas ABS2023/2”, izņemot objektam Friča Brīvzemnieka ielas satiksmes pārvads, darbi jāveic atbilstoši “Autoceļu būvdarbu specifikācijas ABS2023/1”.
Lūdzam pasūtītāju apstiprināt, ka darbi ir jāveic atbilstoši ““Autoceļu būvdarbu specifikācijas ABS2023/3”.
Atbilde:
Komisija skaidro, ka darbi ir jāveic atbilstoši skaidrojošajos aprakstos norādītajām atsaucēm – atbilstoši “Autoceļu būvdarbu specifikācijas ABS2023/2”, izņemot objektam Friča Brīvzemnieka ielas satiksmes pārvads, kur darbi jāveic atbilstoši “Autoceļu būvdarbu specifikācijas ABS2023/1”.

	
2.jautājums:
Konkursa 3.daļā Darbu daudzumu sarakstā un līguma priekšmetā noteikts, ka Seguma atjaunošana Vecāķu prospektā jāveic posmā no  Emmas ielas līdz Palejas ielai, savukārt Skaidrojošajā aprakstā un Defektu aktā kā darbu robeža ir noteikta no Skuju ielas līdz Vecāķu prospektam 109A. 
Lūdzam pasūtītāju precizēt darbu izpildes robežu. 
Atbilde:
Komisija skaidro, ka projekta nosaukums nevar tikt mainīts, bet darbi jāveic skaidrojošā aprakstā un darbu shēmā norādītajā posmā – no Skuju ielas līdz Vecāķu prospektam 109A.

	
3.jautājums:
Nolikuma 4.9.4.apakšpunkts nosaka, ka “Pretendentam, iesniedzot piedāvājumu, jāiesniedz Darbu veikšanas kalendārais grafiks katram objektam, par katru Konkursa priekšmeta daļu, uz kuru tiek iesniegts piedāvājums, lai pasūtītājam ir saprotams, kā objekti tiks salāgoti un kādā secībā objekti tiks izkārtoti un kādā secībā tiks uzsākti”.
3.1. Piemēram 1. daļas ietvaros ir jāveic seguma atjaunošana piecos objektos: 
· Akas iela ar izpildes termiņu 21 kalendārā diena,
· Sliežu iela  ar izpildes termiņu 30 kalendārās dienas,
· Firsa Sadovņikova iela ar izpildes termiņu 45 kalendārās dienas,
· Cesvaines iela ar izpildes termiņu 45 kalendārās dienas,
· Friča Brīvzemnieka ielas satiksmes pārvads ar izpildes termiņu 7 kalendārās dienas.
Lūdzam pasūtītāju skaidrot, kāds ir maksimālais  darbu izpildes termiņš Konkursa 1.daļai, vai tas ir maksimāli 45 kalendārās dienas (ņemot garāko ilgāko izpildes termiņu), vai arī 148 kalendārās dienas (pieņemot, ka objekti tiek veikti secīgi viens pēc otra, neveicot darbus paralēli). 
Atbilde:
Komisija skaidro, ka Izpildītājam ir jāizvērtē sava kapacitāte un darbi objektos ir jāveic paralēli, kā arī darbu veikšanas kalendārais grafiks jāsastāda atbilstoši katra objekta norādītajam izpildes termiņam un pirms darbu veikšanas jāsaskaņo ar pasūtītāju, kurš, nepieciešamības gadījumā var norādīt, ka darbus jāveic nakts stundās vai brīvdienās, lai darbi radītu pēc iespējas mazāku ietekmi uz satiksmi un tās ierobežojumu ilgumu.

3.2. Ņemot vērā, ka pasūtītājs nav noteicis izstrādātā grafika detalizācijas pakāpi, lūdzam apstiprināt, ka par atbilstošu grafiku tiks uzskatīts, ja pretendenti grafikā norādīs tikai galvenās sadaļas, t.i., Dažādi darbi, Zemes klātne, Ar saistvielām nesaistītas konstruktīvās kārtas, Seguma atjaunošana, Aprīkojums utt. 
Atbilde:
Komisija apstiprina, ka par atbilstošu tiks uzskatīts kalendārais grafiks, kurā tiks norādītas galvenās darbu sadaļas.

3.3. Lūdzam pasūtītāju apstiprināt, ka kalendārajā grafikā darbu izpilde ir jānorāda pa nedēļām.
Atbilde:
Komisija skaidro, ka objektiem, kuriem būvniecības darbu izpildes termiņš ir mazāks vai vienāds ar 45 (četrdesmit piecas) kalendārajām dienām, tad grafikā darbu izpilde jānorāda pa dienām, savukārt, ja būvniecības darbu izpildes termiņš ir vienāds vai lielāks par 46 (četrdesmit sešas) kalendārajām dienām, tad  kalendārajā grafikā darbu izpilde var tikt norādīta pa nedēļām.




